C 20/10
SL
Uradni list Evropske unije
20.1.2023
(30) Komisija naj ob upoštevanju spreminjajočih se groženj in v sodelovanju z državami članicami v okviru mehanizma Unije na področju civilne zaščite: (a) stalno analizira in preskuša ustreznost in operativno pripravljenost obstoječih odzivnih zmogljivosti; (b) redno spremlja in ugotavlja morebitne znatne vrzeli v odzivnih zmogljivostih evropskega nabora civilne zaščite in rescEU; (c) nadalje okrepi medsektorsko sodelovanje, da se zagotovi ustrezen odziv na ravni Unije, ter v sodelovanju z eno ali več državami članicami organizira redno usposabljanje in vaje za preskušanje tega sodelovanja; (d) nadalje razvija ERCC kot medsektorsko vozlišče za izredne razmere na ravni Unije za usklajevanje podpore prizadetim državam članicam.
(31) Svet se je zavezal, da bo začel delo za odobritev načrta za usklajeno odzivanje na motnje v kritični infrastrukturi z večlikim čezmejnim pomenom, v katerem so opisani in določeni cilji in načini sodelovanja med državami članicami ter institucijami, organi, uradi in agencijami Unije pri odzivanju na incidente, uperjene v kritično infrastrukturo.
Svet z zanimanjem pričakuje osnutek tega načrta, ki ga bo pripravila Komisija s podporo in prispevki ustreznih agencij Unije.
ki bo popolnoma skladen in interoperabilen z revidiranim operativnim protokolom Unije za preprečevanje hibridnih groženj (t. i. „EU Playbook“) ter bo upošteval obstoječi načrt za usklajen odziv na velike čezmejne kibernetske incidente (12) in krize ter mandat EU-CyCLONe, določen v revidirani direktivi o varnosti omrežij in informacij, hkrati pa preprečeval podvajanje struktur in dejavnosti.
Pri tem načrtu bi bilo treba dosledno upoštevati obstoječo ureditev IPCR za usklajevanje odzivanja.
(32) Komisija naj se z relevantnimi deležniki in strokovnjaki posvetuje glede ustreznih ukrepov v primeru morebitnih pomembnih incidentov v zvezi s podmorsko infrastrukturo, ki bodo predstavljeni v povezavi s študijo o pregledu stanja iz točke 20(a), ter dodatno pojasni načrtovanje ravnanja v nepredvidljivih razmerah, scenarije tveganja in cilje Unije za odpornost na nesreče, določene v Sklepu št.
1313/2013/EU.
POGLAVJE IV: MEDNARODNO SODELOVANJE
Ukrepi na ravni držav članic
(33) Države članice bi morale po potrebi in v skladu s pravom Unije sodelovati z zadevnimi tretjimi državami glede odpornosti kritične infrastrukture z velikim čezmejnim pomenom.
(34) Države članice naj sodelujejo s Komisijo in visokim predstavnikom, da bi učinkovito obravnavale tveganja za kritično infrastrukturo v mednarodnih vodah.
(35) Države članice naj v sodelovanju s Komisijo in visokim predstavnikom prispevajo k pospešenemu razvoju in izvajanju nabora orodij EU za odzivanje na hibridne grožnje in izvedbenih smernic iz sklepov Sveta z dne 21. junija 2022 o okviru za usklajen odziv EU na hibridne kampanje ter jih nato uporabijo, da bi okvir za usklajen odziv EU na hibridne kampanje v celoti izkoristili, predvsem pri obravnavi in pripravi celovitih in usklajenih odzivov Unije na hibridne kampanje in hibridne grožnje, vključno s tistimi zoper upravljavce kritične infrastrukture.
(12) Priporočilo Komisije (EU) 2017/1584 z dne 13. septembra 2017 o usklajenem odzivu na velike kibernetske incidente in krize.